Proustit

Proustit je minerál kryštalizujúci v trigonálnej sústave, chemicky tioarzenitan strieborný - Ag3AsS3.

Charakteristika
Vytvára prizmatické, romboedrické a skalenoedrické kryštály. Môže mať aj celistvý alebo kompaktný habitus. Má sýtu šarlátovočervenú farbu aj vryp. Na svetle černie. Je to priesvitný až priehľadný minerál, lesk prechádza z diamantového po polokovový.

Vznik
Vzniká na hydrotermálnych žilách spolu s ďalšími sírnikmi a inými minerálmi striebra.

Poznávanie
Ľahko sa taví a je rozpustný v kyseline dusičnej.

Výskyty na Slovensku
Banská Štiavnica, Hodruša-Hámre, Nová Baňa.

Iné projekty 
.

Externé odkazy
 
 www.mindat.org - proustit na mineralogickej databáze 

Trigonálne minerály
Sulfidy a sulfosoli
Bodová grupa -32/m
Minerály striebra
Minerály arzénu
Minerály síry
Strieborné rudy